stanford-oval/wikipedia huggingface dataset:
פאאה
תחבורה

נמל התעופה הבינלאומי של פאאה הממוקם בתחומי הקומונה שוכן במרחק של כ-5 ק"מ מדרום מערב למרכז פפאטה. זהו נמל התעופה הבינלאומי היחידי בפולינזיה הצרפתית. מנמל התעופה ממריאות טיסות לארצות הברית, ליפן ולניו זילנד. גם כיום קיים המנהג של ענידת זרי פרחים לתיירים המגיעים לאי וכמויות גדולות של פרחים נשלחות מחוות באי לנמל התעופה לצורך זה.
מרציף המעבורות בפאאה מפליגות כמה מעבורות ביום למוראה ואחת לשבוע מפליגה מעבורת לבורה בורה.
הכביש המהיר שעובר בסמוך לחוף המערבי של טהיטי עובר בקומונה. הכביש יוצא מפפאטה ומגיע עד לטאהופו. בנוסף, קיימת מערכת כבישים מפותחת בפאאה.
חינוך

האוניברסיטה של פולינזיה הצרפתית (Université de la Polynésie française) ממוקמת במרכז פאאה. באוניברסיטה לומדים סטודנטים מאיים רבים בטריטוריה. מספר הסטודנטים באוניברסיטה עומד על 2,000.
היסטוריה

אזור פאאה יושב לראשונה על ידי מהגרים מאסיה בערך בשנת 700 לספירה. בתיהם של המהגרים נבנו מעץ ומעשב וגרו בפאאה כ-400 תושבים. הם עסקו בדיג באמצעות סירות קאנו. גל הגירה נוסף הגדיל את אוכלוסיית פאאה ל-700 תושבים בשנת 1220 לערך. התושבים ניזונו מפירות עץ הלחם והבננות. בין טהיטי לבין מוראה היה קשר באמצעות סירות. בשנת 1300 לערך מנתה אוכלוסיית פאאה כבר כ-1,000 תושבים ובשנות השלושים של המאה ה-14 כבר מנתה אוכלוסיית פאאה כ-1,300 תושבים. חלק ניכר של האוכלוסייה עבר להתגורר בחלק הפנימי של האי עקב סופות הציקלון שהכו בחופים ועקב הגאות.
בראשית המאה ה-17 מנתה אוכלוסייתה של פאאה 1,500 תושבים. באותה תקופה החל המגע עם האירופאים שהגיעו בעקבות גילוי טהיטי. באמצע המאה ה-19 עזבו רבים מתושבי פאאה את טהיטי והגיעו לקליפורניה בעקבות  הבהלה לזהב. בראשית המאה ה-20 מנתה אוכלוסייתה של פאאה 5,000 תושבים. בשנת 1962 הוקם בתחומי הקומונה נמל התעופה הבינלאומי פאאה המשמש כשער הכניסה האווירי של פולינזיה הצרפתית.
הערות שוליים

↑  Population of Faaa, VEN, French Polynesia, Thomas Brinkhoff: City Populations
| --- | --- |
בקרת זהויות :  GND: 3031886-5  VIAF: 141607374   WorldCat (עם VIAF): 141607374
פורוס (נהר)

| --- | --- |
חוף רחצה בנהר פורוס
חוף רחצה בנהר פורוס
 מידע כללי
 אורך:  3,300 ק"מ
 ספיקה ממוצעת:  8,400 מ"ק לשנייה
 אגן ניקוז:  63,166 קמ"ר
 מוצא:  הרי האנדים בפרו
 יובלים:  Acre River, Curanja River, Chandless River, Iaco River, Umari River, Cujar River, Ipixuna River, Sepatini River, Pauini River, Ituxi River, Santa Rosa River, Tapauá River, Inauini River, Curiuja River 
 שפך:  נהר האמזונאס
 מדינות באגן הניקוז:  פרו פרו ברזיל ברזיל בוליביה בוליביה
 אגן הניקוז של נהר פורוס, במערכת הניקוז הכללית של האמזונאס
 
ריו פורוס (Rio Purus) הוא נהר גדול באמריקה הדרומית. זהו היובל השני באורכו בעולם אחרי מדיירה. נהר הפורוס מתחיל את זרימתו במורדותיהם המזרחים של הרי האנדים בפרו ומשם ממשיך דרך יער גשם טרופי לברזיל עד הישפכו לנהר האמזונאס כ-160 ק"מ מערבית ממנאוס. אורכו 3,300 ק"מ.[דרוש מקור] נהר אקרה הוא אחד מיובליו של נהר פורוס. הנהר יפה לשיט לאורך 2,575 ק"מ. בחודשים מסוימים יכולות לשוט ספינות נהר ממנאוס לעיר ריו ברנקו שבמדינת אקרי, הנמצאת על גדת נהר אקרה.
עונת 1960/1961 בליגה הלאומית

| --- | --- |
 תקופת התחרות:  5 בנובמבר 1960 – 27 במאי 1961 (204 ימים)
 מספר משתתפות:  12
 הזוכה:  הפועל פתח תקווה
 מספר משחקים:  132
 מספר שערים:  357 (2.7 בממוצע למשחק)
 מלך השערים:  ישראל זכריה רצאבי ישראל שלמה לוי (15 שערים)
 השחקן המצטיין:  ישראל אמציה לבקוביץ'
 → 1959/19601961/1962 ←
 
עונת 1960/1961 בליגה הלאומית הייתה העונה השישית של הליגה הלאומית כליגת הכדורגל הבכירה בישראל.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים. הליגה כללה 12 קבוצות, והתקיימה מה-5 בנובמבר 1960 עד ה-27 במאי 1961. העונה הסדירה בפעם השלישית ברציפות הסתיימה בניצחון של הפועל פתח תקווה. המבקיעים המצטיינים של העונה היו זכריה רצאבי מהפועל פתח תקווה ושלמה לוי מהפועל חיפה שכבשו 15 שערים כ"א.
בסיום העונה בית"ר תל אביב ירדה לליגת המשנה ובמקומה לליגה הלאומית עלתה קבוצת הפועל טבריה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | הפועל פתח תקווה | 22 | 16 | 4 | 2 | 48 | 15 | 36 |  |
| 2 | הפועל תל אביב | 22 | 14 | 2 | 6 | 38 | 20 | 30 |  |
| 3 | הפועל חיפה | 22 | 12 | 5 | 5 | 44 | 25 | 29 |  |
| 4 | מכבי תל אביב | 22 | 12 | 2 | 8 | 34 | 29 | 26 |  |
| 5 | מכבי חיפה | 22 | 11 | 3 | 8 | 40 | 33 | 25 |  |
| 6 | מכבי יפו | 22 | 10 | 3 | 9 | 27 | 28 | 23 |  |
| 7 | הפועל ירושלים | 22 | 9 | 3 | 10 | 29 | 26 | 21 |  |
| 8 | שמשון תל אביב | 22 | 6 | 8 | 8 | 18 | 29 | 20 |  |
| 9 | מכבי פתח תקווה | 22 | 6 | 4 | 12 | 23 | 31 | 16 |  |
| 10 | מכבי נתניה | 22 | 6 | 2 | 14 | 19 | 33 | 14 |  |
| 11 | בני יהודה תל אביב | 22 | 4 | 5 | 13 | 20 | 38 | 13 |  |
| 12 | בית"ר תל אביב | 22 | 5 | 1 | 16 | 17 | 50 | 11 | ירדה ליגה |
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עונת 1960 בליגה הלאומית בכדורסל

| --- | --- |
 תאריך התחלה:  19 בפברואר 1960 
 תאריך סיום:  20 בנובמבר 1960 
 מספר משתתפות:  12
 זוכה:  הפועל תל אביב
 סגנית:  מכבי תל אביב
 מלך הסלים:  אברהם (אלברט) חמו  22.1 למשחק
 http://basket.co.il
 → 1958/19601961 ←
 
עונת 1960 בליגה הלאומית בכדורסל הייתה עונתה השישית של ליגת הכדורסל הבכירה בישראל. הליגה כללה 12 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו גבעת חיים והפועל רמת גן. העונה הסדירה החלה ב-19 בפברואר 1960 הסתיימה ב-20 בנובמבר 1960 בניצחון של הפועל תל אביב בפעם הראשונה בתולדותיה.
בהתאם לתוצאות העונה הפועל אשדות יעקב ירדה ליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | הפועל תל אביב | 22 | 20 | 2 | 1463 | 1143 | 320 | 42 |
| 2 | מכבי תל אביב | 22 | 18 | 4 | 1585 | 1233 | 352 | 40 |
| 3 | הפועל חיפה | 22 | 15 | 7 | 1523 | 1360 | 163 | 37 |
| 4 | הפועל משמר העמק | 22 | 13 | 9 | 1374 | 1327 | 47 | 35 |
| 5 | הפועל חולון | 22 | 12 | 10 | 1406 | 1417 | 11- | 34 |
| 6 | מכבי קריית מוצקין | 22 | 11 | 11 | 1349 | 1458 | 109- | 33 |
| 7 | מכבי ירושלים | 22 | 11 | 11 | 1415 | 1456 | 41- | 33 |
| 8 | הפועל רמת גן | 22 | 9 | 13 | 1306 | 1326 | 20- | 31 |
| 9 | הפועל גבעת חיים | 22 | 7 | 15 | 1228 | 1392 | 164- | 29 |
| 10 | הפועל ירושלים | 22 | 7 | 15 | 1328 | 1454 | 126- | 29 |
| 11 | מכבי דרום תל אביב | 22 | 5 | 17 | 1218 | 1461 | 243- | 27 |
| 12 | הפועל אשדות יעקב | 22 | 4 | 18 | 1231 | 1410 | 179- | 26 |
פא"ר

פא"ר ("פתיחת אוצרות רוח") הוא מיזם של האוניברסיטה הפתוחה שאיפשר גישה חופשית לספרי לימוד אקדמיים בפורמט אלקטרוני, חלקם גם בגרסה קולית, ולמגוון חומרי לימוד מקוונים. המיזם פעל ממאי 2008 עד ספטמבר 2020.
היסטוריה של המיזם

היזמה החלה במרכז שה"ם (המרכז לשילוב טכנולוגיות להוראה מרחוק) של האוניברסיטה הפתוחה במסגרת שני מיזמים נפרדים. האחד הוא מיזם שכונה בשעתו "חשיפה לצפון", שנולד במהלך מלחמת לבנון השנייה. במסגרתו הוצע לפתוח את חומרי הלימוד של האוניברסיטה הפתוחה לטובת סטודנטים במוסדות להשכלה גבוהה מאזור הצפון. באותה תקופה נאלצו תושבי הצפון להישאר בבתיהם או לרדת למקלטים וסטודנטים נעדרו מכיתות הלימוד. מטרת המיזם הייתה להנגיש להם, ישירות למחשב הביתי, חומרי עזר שפותחו באוניברסיטה הפתוחה. היזמה השנייה, שכונתה בראשית הדרך "ספרים פתוחים", נוסדה בתחילת 2007 וייעודה היה להעלות חלק מספרי האוניברסיטה לרשת האינטרנט לרשות כלל הציבור.
מיזם פא"ר הוכר על ידי האיגוד הבינלאומי שעוסק בפתיחת חומרי לימוד לקהל הרחב OCW Consortium (אנ'). איגוד זה הוקם על ידי אוניברסיטת MIT. מיזם פא"ר חבר באיגוד זה משלהי 2008. כמו כן מיזם פא"ר חבר בקהילת ה-OER של אונסק"ו.
מיזם פא"ר נסגר ב-1 בספטמבר 2020.
תכנים באתר פא"ר > ספרי לימוד בפורמט אלקטרוני

באתר פא"ר מתאפשרת גישה חופשית לעשרות ספרים מ-50 קורסים אקדמיים. הספרים מוצגים בפורמט אלקטרוני (ספר אלקטרוני) המאפשר לקוראים לדפדף בספר, לקבוע את תצוגת הקריאה הנוחה להם, לחפש טקסטים בתוך הספר ועוד. הספרים האלקטרוניים הם העתק מדויק של הספרים המודפסים הקיימים של האוניברסיטה הפתוחה. הגישה לספרים הצריכה רישום של המשתמש אך לא נדרש תשלום.
חלק קטן מהתמונות והטקסטים בספרים האלקטרוניים הוסתרו, וזאת עקב מגבלה של זכויות יוצרים.
תכנים באתר פא"ר > ספרים קוליים

חלק מהספרים שהועלו בגרסה האלקטרונית כוללים גם גרסה קולית מלאה של הספר (בפורמט MP3/stream). כך ניתן להאזין לספרים דרך האינטרנט או להורידם למחשב האישי ולהאזין להם באמצעות נגנים ניידים. הספרים הוקראו על ידי קריינים מקצועיים, והוקלטו באולפני הקול של האוניברסיטה.
תכנים באתר פא"ר > הרצאות בווידאו

חלק מהספרים מלווים בהרצאות וידאו של כותבי הספרים או של מומחים בתחום, רובם חברי סגל בכיר באוניברסיטה הפתוחה או באוניברסיטאות אחרות. ההרצאות מעשירות את חומר הלימוד ומציגות מבט נוסף או הדגשים לגבי פרקים מסוימים בספר. ההרצאות צולמו באולפני הווידאו של האוניברסיטה הפתוחה.
תכנים באתר פא"ר > חומרי לימוד מקוונים

ברשות האוניברסיטה מאגר נרחב של פריטי למידה מקוונים שפותחו במיוחד עבור הסטודנטים של האוניברסיטה הפתוחה ועד היום הייתה גישה אליהם רק דרך אתרי הקורסים. פריטי הלמידה כוללים, למשל, מילוני מונחים, רשימות אתרים מומלצות, תרגילי רב-ברירה ("שאלות אמריקאיות"), מצגות המלוות את מפגשי ההנחיה, שיעורים מוקלטים בווידאו, לומדות וכדומה.
הערות שוליים

↑  אתר פאר נסגר, באתר האוניברסיטה הפתוחה
עמית מחקר

עמית מחקר הוא תפקיד מחקרי אקדמי באוניברסיטה או במוסד מחקר. עמית מחקר פועל כחוקר עצמאי או תחת הנחייתו של חוקר בכיר.
בניגוד לעוזר מחקר, תפקידו של עמית מחקר מחייב בדרך כלל תואר דוקטור, או ניסיון עבודה שווה ערך, למשל במרכזי תעשייה ומחקר. חלק מעמיתי המחקר מבצעים מחקר פוסט-דוקטורט ובדרך כלל אין להם חובות הוראה. הגדרות התפקיד של עמיתי מחקר משתנות בין מדינות, מוסדות אקדמיים ומכוני מחקר. בחלק מהמקרים עמית מחקר מהווה חלק מהסגל הקבוע של המוסד ונהנה מאפשרויות קידום, בעוד שבמקרים אחרים מדובר בתקנים זמניים הנקבעים בהתאם לתקציבי מחקר ייעודיים ואינם מהווים חלק מהסגל הקבוע של המוסד.
בישראל

בישראל עמיתי מחקר מועסקים באוניברסיטאות ובמכוני מחקר פרטיים.
באוניברסיטאות עמית מחקר היא דרגה בקריירה אקדמית במסלול מחקרי שאינה כוללת הוראה. בישראל דרגה זו קיימת בכלל האוניברסיטאות. קיימים הבדלים בין המוסדות השונים, אולם באופן כללי עמיתי מחקר הם בעלי תואר שני או שלישי העוסקים במחקר ומקבלים את שכרם מתקציבי מחקר ייעודיים ולא מתקציבה השוטף של האוניברסיטה, הם אינם מקבלים קביעות ופרק הזמן של העסקתם קצוב. דרגה זאת משמשת בנוסף לקליטה של מדענים עולים ותושבים חוזרים בתפקידי מחקר באוניברסיטאות במסגרת תקציב המתקבל לכך מהמרכז לקליטה במדע.
במכוני מחקר פרטיים מקובל להגדיר עובדים בעלי תואר שני ומעלה העוסקים במחקרים בעלי אופי אקדמי כעמיתי מחקר. זאת גם אם חוקרים אלו מועסקים במקביל בתפקידי הוראה במוסדות אקדמיים ונושאים בהתאם גם בדרגות הוראה.
בממלכה המאוחדת

באוניברסיטאות רבות בממלכה המאוחדת מדובר בדרגה אקדמית כחלק ממסלול של קריירה מחקרית, לרוב לאחר סיום פוסט-דוקטורט. נושא דרגה של עמית מחקר יכול להתקדם, בכפוף לתקנות והפגנת יכולות מחקר, לתפקידים בכירים באקדמיה. בתוך מסלול קריירה כזה, שתי הדרגות הבאות הן בדרך כלל עמית מחקר בכיר ופרופסור עמית. אף כי עמית מחקר אינו עוסק על פי רוב בהוראה בתפקידים הבאים תהייה בדרך כלל דרישה פורמלית לכמות מסוימת של שעות הוראה או פיקוח (לרוב ברמת התואר הראשון).
הגדרות אלו משתנות בין האוניברסיטאות השונות בממלכה המאוחדת ובכמה מוסדות עמית מחקר היא דרגה אקדמית במסלול הוראה בדרגה המקבילה למרצה כאשר הדרגות הבאות תהיינה מרצה בכיר, פרופסור חבר ופרופסור מן המניין.
בעבר המונח עמית מחקר התייחס לרוב לחוקר זוטר, שעבד על פרויקט ייחודי התחום בזמן ובתקציב. התשלום לעמיתים אלו לא נעשה מתוך התקציב השוטף של האוניברסיטה אלא מתוך תקציבים ייחודיים, על ידי ארגונים חיצוניים כגון עמותות או חברות מסחריות, באמצעות גוף המעניק מענק מחקר חיצוני כגון מועצת מחקר או החברה המלכותית. המכללות רשאיות להעניק מלגות מחקר זוטרות כשוות ערך למשרות פוסט-דוקטורט שנמשכות שלוש או ארבע שנים.
בהודו

בהודו, דרגת עמית מחקר ניתנת לחוקרים מתחומי מחקר שונים כמו מדע, אמנויות, ספרות, ניהול ועוד כמלגה. מלגת המחקר ממומנת על ידי מכוני מחקר אקדמיים, מחקריים ממשלתיים, וחברות פרטיות. מחקרי עמיתי מחקר נמצאים תחת פיקוח של סגל בכיר כגון פרופסור, ראש מחלקה, דיקן וכדומה. הדרגה האקדמית מתחלקת לשני תתי דרגות עמית מחקר זוטר (JRF) ועמית מחקר בכיר (SRF). ארגוני מחקר כמו ICAR, CSIR, UGC, ICMR, SERB מגייסים עמיתים למחקר באמצעות מבחן הזכאות הלאומי. לאחר סיום תקופת המינוי המוגדרת מראש של עמית מחקר זוטר, ניתן לשקול מתן מלגה של עמית מחקר בכיר ביצועיו של עמית המחקר וראיון שנערך על ידי ועדה של מכון המחקר בו העמית עובד. ישנם מספר מוסדות אקדמיים המנהלים תוכניות עמיתים מבוססות מחקר בהודו. חלק ממוסדות אלה כוללים את המכון לטכנולוגיית ניהול, Ghaziabad, המכון ההודי לניהול כלכותה, המכון ההודי לניהול שילונג, בית הספר ההודי למינהל עסקים, מוהלי, בית הספר הלאומי למנהיגות בפונה ו- XLRI - Xavier School of Management בג'אמשדפור .
ראו גם

מרצה
סגל אקדמי
עוזר מחקר
מורה מן החוץ
הערות שוליים

↑  רשימת הדרגות האקדמיות בעברית ובאנגלית, באתר acad-sec.tau.ac.il
↑  סגל אקדמי, באתר academic-secretary.huji.ac.il
↑  אוניברסיטת בר אילן, מדריך לחוקר בבר אילן
↑  אוניברסיטת חיפה, תקנון מינויים והעלאות, ‏08-08-2019
↑  הטכניון, התקנות האקדמיות, ‏08-08-2019
↑  אוניברסיטת אריאל, נוהל עמיתי מחקר (ארכיון)
↑  המרכז לקליטה במדע, באתר archive.moia.gov.il
↑  "All Souls College Oxford: Categories of Fellowship". asc.ox.ac.uk. נבדק ב-2018-07-29.
↑  Anon (2017). "University Research Fellowship". royalsociety.org. אורכב מ-המקור ב-2016-02-03.
| --- | --- |
בקרת זהויות :  GND: 4066591-4
עונת 1960/1961 בסרייה א'

| --- | --- |
תמונה קבוצתית של יובנטוס, אלופת הליגה
תמונה קבוצתית של יובנטוס, אלופת הליגה
 תקופת התחרות:  25 בספטמבר 1960 – 10 ביוני 1961 (259 ימים)
 מספר משתתפות:  18
 הזוכה:  יובנטוס
 מספר משחקים:  306
 מספר שערים:  814 (2.66 בממוצע למשחק)
 מלך השערים:  27 - סרג'יו בריגנטי, פדובה
 → 1959/19601961/1962 ←
עונת 1960/1961 בסרייה א' הייתה העונה ה-59 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-25 בספטמבר 1960 והסתיימו ב-10 ביוני 1961.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
טורינו, לקו וקטניה היו הקבוצות שעלו מהליגה השנייה.
יובנטוס זכתה באליפות בפעם ה-12 בתולדות המועדון.
בסיום העונה לליגת משנה ירדו לאציו, נאפולי ובארי (לאחר הפסד לקבוצות שזכו במספר נקודות זהה בסוף העונה). במקום הקבוצות שירדו לסרייה א' העפילו ונציה, מנטובה ופלרמו.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | יובנטוס  | 34 | 22 | 5 | 7 | 80 | 42 | 38 | 49 | זכייה בליגה   העפלה לגביע אירופה לאלופות |
| 2. | מילאן | 34 | 18 | 9 | 7 | 65 | 39 | 16 | 45 | העפלה לגביע ערי הירידים |
| 3. | אינטר | 34 | 18 | 8 | 8 | 73 | 39 | 24 | 44 | העפלה לגביע ערי הירידים |
| 4. | סמפדוריה | 34 | 17 | 7 | 10 | 54 | 51 | 3 | 41 |  |
| 5. | רומא | 34 | 16 | 7 | 11 | 58 | 46 | 12 | 39 | העפלה לגביע ערי הירידים |
| 6. | פדובה | 34 | 16 | 6 | 12 | 47 | 40 | 7 | 38 |  |
| 7. | פיורנטינה | 34 | 13 | 11 | 10 | 46 | 34 | 12 | 37 | זכייה בגביע איטליה  העפלה לגביע אירופה למחזיקות גביע |
| 8. | קטניה | 34 | 15 | 6 | 13 | 45 | 44 | 1 | 36 |  |
| 9. | אטאלנטה | 34 | 9 | 13 | 12 | 35 | 41 | 6- | 31 |  |
| 10. | בולוניה | 34 | 10 | 11 | 13 | 44 | 51 | 7- | 31 |  |
| 11. | ויצ'נצה | 34 | 10 | 11 | 13 | 35 | 46 | 11- | 31 |  |
| 12. | טורינו | 34 | 9 | 12 | 13 | 34 | 41 | 7- | 30 |  |
| 13. | ספא"ל | 34 | 10 | 10 | 14 | 39 | 50 | 11- | 30 |  |
| 14. | אודינזה | 34 | 9 | 11 | 14 | 39 | 53 | 14- | 29 | משחקי השרדות |
| 15. | לקו | 34 | 10 | 9 | 15 | 33 | 49 | 16- | 29 | משחקי השרדות |
| 16. | בארי | 34 | 9 | 11 | 14 | 27 | 38 | 11- | 29 | משחקי השרדות, ירדה ליגה |
| 17. | נאפולי | 34 | 7 | 11 | 16 | 30 | 47 | 17- | 25 | ירדה ליגה |
| 18. | לאציו | 34 | 5 | 8 | 21 | 30 | 63 | 33- | 18 | ירדה ליגה |
כדורגלנים מצטיינים

סרג'יו בריגנטי מפדובה כבש 27 שערים וזכה בתואר מלך השערים.
עונת 1960/1961 בפוטבול ליג

| --- | --- |
 תקופת התחרות:  20 באוגוסט 1960 – 21 באפריל 1961 (245 ימים)
 מספר משתתפות:  22
 הזוכה:  טוטנהאם הוטספר
 מספר משחקים:  462
 מספר שערים:  1724 (3.73 בממוצע למשחק)
 מלך השערים:  (41) ג'ימי גריבס (צ'לסי)
 → 1959/19601961/1962 ←
 
עונת 1960/1961 הייתה העונה ה-62 של הפוטבול ליג שהיא הייתה הליגה האנגלית הבכירה בכדורגל. העונה החלה ב-20 באוגוסט 1960 והסתיימה ב-21 באפריל 1961. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות. אסטון וילה וקארדיף סיטי היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
טוטנהאם הוטספר זכתה באליפות בפעם השנייה בתולדות המועדון. היא זכתה גם בגביע האנגלי. פעם הקודמת זה התרחש בעונת 1896/1897 כאשר אסטון וילה זכתה בתוארים.
בסוף העונה לליגת משנה ירדו ניוקאסל יונייטד ופרסטון נורת' אנד. במקומן לליגה הבכירה עלו איפסוויץ' טאון (בפעם הראשונה בהיסטוריה של המועדון) ושפילד יונייטד.
כדורגלנים מצטיינים

ג'ימי גריבס מצ'לסי כבש 41 שערים וזכה בתואר מלך השערים. זאת בפעם השנייה בקריירה.
דני בלנשפלאואר מטוטנהאם הוטספר זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | טוטנהאם הוטספר | 42 | 31 | 4 | 7 | 115 | 55 | 2.091 | 60 | 66 | זכייה בליגה ובגביע האנגלי העפלה לגביע האלופות |
| 2 | שפילד וונסדי | 42 | 23 | 12 | 7 | 78 | 47 | 1.660 | 31 | 58 |  |
| 3 | וולברהמפטון וונדררס | 42 | 25 | 7 | 10 | 103 | 75 | 1.373 | 28 | 57 |  |
| 4 | ברנלי | 42 | 22 | 7 | 13 | 102 | 77 | 1.325 | 25 | 51 |  |
| 5 | אברטון | 42 | 22 | 6 | 14 | 87 | 69 | 1.261 | 18 | 50 |  |
| 6 | לסטר סיטי | 42 | 18 | 9 | 15 | 87 | 70 | 1.243 | 7 | 45 | העפלה לגביע אירופה למחזיקות גביע כסגנית מחזית גביע |
| 7 | מנצ'סטר יונייטד | 42 | 18 | 9 | 15 | 88 | 76 | 1.158 | 12 | 45 |  |
| 8 | בלקברן רוברס | 42 | 15 | 13 | 14 | 77 | 76 | 1.013 | 1 | 43 |  |
| 9 | אסטון וילה | 42 | 17 | 9 | 16 | 78 | 77 | 1.013 | 1 | 43 |  |
| 10 | וסט ברומיץ' אלביון | 42 | 18 | 5 | 19 | 67 | 71 | 0.944 | 4- | 41 |  |
| 11 | ארסנל | 42 | 15 | 11 | 16 | 77 | 85 | 0.906 | 8- | 41 |  |
| 12 | צ'לסי | 42 | 15 | 7 | 20 | 98 | 100 | 0.980 | 2- | 37 |  |
| 13 | מנצ'סטר סיטי | 42 | 13 | 11 | 18 | 79 | 90 | 0.878 | 11- | 37 |  |
| 14 | נוטינגהאם פורסט | 42 | 14 | 9 | 19 | 62 | 78 | 0.795 | 16- | 37 |  |
| 15 | קארדיף סיטי | 42 | 13 | 11 | 18 | 60 | 85 | 0.706 | 25- | 37 |  |
| 16 | וסטהאם יונייטד | 42 | 13 | 10 | 19 | 77 | 88 | 0.875 | 11- | 36 |  |
| 17 | פולהאם | 42 | 14 | 8 | 20 | 72 | 95 | 0.758 | 23- | 36 |  |
| 18 | בולטון וונדררס | 42 | 12 | 11 | 19 | 58 | 73 | 0.795 | 15- | 35 |  |
| 19 | בירמינגהאם סיטי | 42 | 14 | 6 | 22 | 62 | 84 | 0.738 | 22- | 34 | השתתפות בגביע ערי הירידים |
| 20 | בלקפול | 42 | 12 | 9 | 21 | 68 | 73 | 0.932 | 5- | 33 |  |
| 21 | ניוקאסל יונייטד | 42 | 11 | 10 | 21 | 86 | 109 | 0.789 | 23- | 32 | ירדה ליגה |
| 22 | פרסטון נורת' אנד | 42 | 10 | 10 | 22 | 43 | 71 | 0.606 | 28- | 30 | ירדה ליגה |
פגאסוס איירליינס

איירבוס A320neo של החברה
פגאסוס איירליינס (באנגלית: Pegasus Airlines, בטורקית: Pegasus Hava Taşımacılığı A.Ş.‎) היא חברת תעופה זולה שבסיסה הראשי והנהלתה נמצאות באיסטנבול שבטורקיה (נמל התעופה הבינלאומי איסטנבול סביהה גקצ'ן). בעבר הייתה החברה בשותפות עם אייר לינגוס, אך כיום היא בבעלות מלאה של "ESAs אחזקות".
היסטוריה

ב-1 בדצמבר 1989 שני עסקים בשותפות עם אייר לינגוס החלו בהקמת חברת תעופה בשם "פגאסוס איירליינס". החברה החלה את פעילותה ב-15 באפריל 1990 עם שני מטוסי בואינג 737-400. באותה שנה, כשפלשה עיראק לכווית, נפגעה קשות התיירות הטורקית והחברה לא התפתחה.
בשנת 1992 התאוששה התיירות בטורקיה והחברה רכשה מטוס בואינג 737-400 נוסף ואף חכרה שני מטוסי איירבוס A320. בשנת 1994 מכרה אייר לינגוס את חלקה לבנק טורקי, כך שהחברה הפכה להיות חברה טורקית.
בשנת 1997 הזמינה החברה עוד מטוס בואינג 737-400 ומטוס בואינג 737-800 וכך הפכה להיות החברה הטורקית הראשונה שהזמינה מטוסי בואינג מהדור החדש. בנוסף חתמה על הסכם חכירה של 10 מטוסי בואינג 737-800. בנובמבר 2005 הזמינה החברה עוד 12 מטוסי בואינג 737-800. בשנת 2008 הטיסה החברה 4.4 מיליון נוסעים.
ב-5 בפברואר 2020, מטוס בואינג 737-800 החליק מהמסלול במהלך נחיתה בשדה התעופה סביהה גקצ'ן, 3 נוסעים נהרגו ו-179 נפצעו.
צי המטוסים

צי המטוסים של החברה נכון למרץ 2023:
| כלי טיס | בצי | בהזמנה | נוסעים> Y | נוסעים> סה"כ |
| --- | --- | --- | --- | --- |
| איירבוס A320-200 | 9 | — | 180 | 180 |
| איירבוס A320neo | 42 | — | 186 | 186 |
| איירבוס A320ceo | 12 | — | אין מידע | אין מידע |
| איירבוס A321neo | 7 | 5 | 220 | 220 |
| סה"כ | 80 | 5 |  |  |
פעילות החברה בישראל

נכון לאוגוסט 2022, החברה מפעילה 28 טיסות שבועיות בין נמל התעופה הבינלאומי איסטנבול סביהה גקצ'ן לנמל התעופה בן-גוריון. בנוסף מפעילה החברה בחודשי הקיץ במתכונת מוגברת כ20 טיסות שבועיות מנמל התעופה הבינלאומי של אנטליה, 8 טיסות שבועיות מנמל התעופה דלמאן, 3 טיסות שבועיות מנמל התעופה איזמיר, וטיסה שבועית אחת מנמל התעופה טרבזון.
הערות שוליים

↑  Pegasus Fleet Details and History, www.planespotters.net
↑  Fleet Information | Pegasus Airlines, www.flypgs.com
עונת 1960 בגביע ליברטדורס

| --- | --- |
סמל הקבוצה המנצחת
 תקופת התחרות:  19 באפריל 1960 – 19 ביוני 1960 (62 ימים)
 מספר משתתפות:  7  (מתוך 7 משתתפות שנרשמו)
 הזוכה:  אורוגוואי פניארול
 מספר משחקים:  13
 מספר שערים:  39 (3 בממוצע למשחק)
 מלך השערים:  אלברטו ספנסר (7) אקוודור פניארול
 → South American Championship of Champions1961 ←
עונת 1960 בגביע ליברטדורס הייתה העונה הראשונה של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-19 באפריל 1960 ותחרות הסתיימה ב-19 ביוני 1960. בתחרות השתתפו 7 קבוצות.
התחרות הסתיימה בניצחון של פניארול, אלופת אורוגוואי.
מתכונת התחרות

לתחרות הוזמנו 10 קבוצות אך רק 7 השתתפו בתחרות.
בכל השלבים נערכו משחק בית ומשחק חוץ. על הניצחון הוענקו שתי נקודות. במידה ולאף קבוצה לא היה יתרון בנקודות או בשערים לצורך ההכרעה הן היו נפגשות פעם נוספת.